CELEX: 32022D0530(01)
Language: el
Date: 2022-05-24 00:00:00
Title: Αποφαση του Συμβουλιου της 24ης Μαΐου 2022 για τον διορισμό ενός μέλους του ευρωπαϊκού συμβουλευτικού φορέα για τη διακυβέρνηση στον τομέα της στατιστικής 2022/C 211/02

30.5.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  C 211/2
               
            
         ΑΠΟΦΑΣΗ ΤΟΥ ΣΥΜΒΟΥΛΙΟΥ
         της 24ης Μαΐου 2022
         για τον διορισμό ενός μέλους του ευρωπαϊκού συμβουλευτικού φορέα για τη διακυβέρνηση στον τομέα της στατιστικής
         (2022/C 211/02)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την απόφαση αριθ. 235/2008/ΕΚ του Ευρωπαϊκού Κοινοβουλίου και του Συμβουλίου της 11ης Μαρτίου 2008 για τη θέσπιση του ευρωπαϊκού συμβουλευτικού φορέα για τη διακυβέρνηση στον τομέα της στατιστικής (1), και ιδίως το άρθρο 3 παράγραφος 5,
         Έχοντας υπόψη τη γνώμη της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Με την απόφασή του της 18ης Δεκεμβρίου 2020 (2), το Συμβούλιο διόρισε δύο μέλη του ευρωπαϊκού συμβουλευτικού φορέα για τη διακυβέρνηση στον τομέα της στατιστικής (ο «φορέας») για θητεία τριών ετών από την 1η Φεβρουαρίου 2021.
                  
               
                     (2)
                  
                  
                     Ένα από τα τρία μέλη του φορέα που διορίσθηκαν από το Συμβούλιο, ο κ. Jørgen ELMESKOV, παραιτήθηκε πριν από τη λήξη της θητείας του.
                  
               
                     (3)
                  
                  
                     Κατά συνέπεια, θα πρέπει να διορισθεί ένα νέο μέλος του φορέα.
                  
               
                     (4)
                  
                  
                     Το άρθρο 3 παράγραφος 2 της απόφασης αριθ. 235/2008/ΕΚ ορίζει ότι τα μέλη του φορέα επιλέγονται μεταξύ εμπειρογνωμόνων με εξαιρετική ικανότητα στον τομέα της στατιστικής,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η κα Martine DURAND διορίζεται μέλος του ευρωπαϊκού συμβουλευτικού φορέα για τη διακυβέρνηση στον τομέα της στατιστικής για θητεία τριών ετών.
         
         
            Άρθρο 2
            Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 24ης Μαΐου 2022
            
               
                  Για το Συμβούλιο
               
               
                  Ο Πρόεδρος
               
               B. LE MAIRE
            
         
         
            (1)  ΕΕ L 73 της 15.3.2008, σ. 17.
         
            (2)  Απόφαση του Συμβουλίου, της 18ης Δεκεμβρίου 2020, για τον διορισμό δύο μελών του ευρωπαϊκού συμβουλευτικού φορέα για τη διακυβέρνηση στον τομέα της στατιστικής (ΕΕ C 445 της 22.12.2020, σ. 3).